سمعاتو قال :"" ماتخافيش من هاد النحية .. مونية ماشي من العيالات نهائيا .. لي غايديرو المشاكل بسباب الغيرة .. ماشي مغيارة و لا محسادة .. ماشي شريرة .. غاتصدمي من طبعها .. هي امراة قوية .. ملكة بطبعها في برج عالي .. باردة من كاع المشاعر ديال الدنيا .. بعيدة على هاد العالم و لي واقع فيه .. عايشة فعالم ديالها .. صعيب تثيري فيها شي حاجة .. صعيب تهضمي ردات فعلها .. صعيب تواجهيها .. كاتعطيك انطباع انك ضعيفة قدامها واخا ماتدير والو .. و لكن واخا هادشي كلو .. هي انسانة عظيمة و قلبها ابيض .. ماكاتظلمش و ماكاتحكرش .. كاتضحي بحال الى حتى حاجة فهاد الدنيا ماكاتخصها .. ""